Jens Petter Ekornes

Jens Petter Ekornes (1942–2008) var en norsk gründer og konsernsjef for møbelprodusenten Ekornes. Han var nevø av Jens E. Ekornes (1908–1976), som grunnla møbelfabrikken på Ikornnes i Sykkylven. 

Han begynte på gulvet i onkelens fabrikk. Han gikk Otto Treiders Handelsskole i Oslo. Etter noen år flyttet han til Ålesund og bygde hotell, restauranter og møbelbutikker. I 1965 lot han seg overtale til å komme tilbake til Ekornes som salgssjef. Han overtok som konsernsjef i 1979, da bedriften var i økonomiske vanskeligheter. I 1987 så det ut til at bedriften ville gå konkurs, og Ekornes trådte tilbake. I 1990 ble han på nytt konsernsjef. Samme år foreslo arbeiderne selv å redusere lønningene sine, mens Ekornes «gikk fra dør til dør og lånte penger fra folk og bank» for å berge bedriften. Han trakk seg tilbake som konsernsjef i 2002.

Ekornes representerte Høyre i Møre og Romsdal fylkesting 1999–2003. På Høyres landsmøte i 2002 ble han valgt inn i partiets sentralstyre. Ansgar Gabrielsen, Leif Frode Onarheim og Ivar Kristiansen skaffet et flertall for Ekornes fremfor valgkomiteens foretrukne kandidat. Ekornes gikk ut av sentralstyret i 2006.Notis i Ukeavisen Ledelse 3. februar 2006, s. 18.

Ekornes ble utnevnt til ridder av 1. klasse av St. Olavs Orden i 2005. I den sammenhengen ønsket han å dele æren med sine 1 500 arbeidere, ellers ville han ikke motta utmerkelsen.

Jens Petter Ekornes døde 2008, 66 år gammel, etter lang tids lungesykdom.

 Referanser 

 Eksterne lenker 


Kategori:Norske konsernsjefer
Kategori:Høyre-politikere i Møre og Romsdal
Kategori:Riddere av 1. klasse av St. Olavs Orden
Kategori:Personer fra Sykkylven kommune